CELEX: 62009CN0356
Language: et
Date: 2009-09-04 00:00:00
Title: Kohtuasi C-356/09: Eelotsusetaotlus, mille esitas Oberster Gerichtshof (Austria) 4. septembril 2009 — Pensionsversicherungsanstalt versus dr Christine Kleist

21.11.2009   
            
            
               ET
            
            
               Euroopa Liidu Teataja
            
            
               C 282/29
            
         Eelotsusetaotlus, mille esitas Oberster Gerichtshof (Austria) 4. septembril 2009 — Pensionsversicherungsanstalt versus dr Christine Kleist
   (Kohtuasi C-356/09)
   2009/C 282/49
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Kassatsioonkaebuse esitaja: Pensionsversicherungsanstalt
   
      Vastustaja kassatsioonimenetluses: dr Christine Kleist
   
      Eelotsuse küsimused
   
   
               1.
            
            
               Kas nõukogu 9. veebruari 1976. aasta direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (1) artikli 3 lõike 1 punkti c, mida on muudetud direktiiviga 2002/73/EÜ, tuleb tõlgendada nii, et sellega on — tööõiguse süsteemi raames, mis võtab töötajate üldise vallandamiskaitse puhul arvesse nende sotsiaalset (rahalist) sõltuvust töökohast — vastuolus kollektiivlepingu säte, mis näeb seaduses sätestatud üldisest vallandamiskaitsest ulatuslikuma erilise vallandamiskaitse ette ainult selle ajani, kui töötajal tekib õigus vanaduspensionile, mistõttu ta on üldjuhul sotsiaalselt (rahaliselt) kindlustatud, kui meeste ja naiste vanaduspensioniiga on määratud erinevalt?
            
         
               2.
            
            
               Kas direktiivi 76/207/EMÜ artikli 3 lõike 1 punktiga c direktiivi 2002/73/EÜ redaktsioonis on kirjeldatud tööõiguse süsteemi raames vastuolus avalik-õigusliku tööandja otsus, kes ütleb üles naissoost töötaja töölepingu mõni kuu pärast seda, kui talle on hakatud maksma vanaduspensioni, et võtta tööle uusi tööturule pürgivaid töötajaid?
            
         
      (1)  EÜT L 39, lk 40; ELT eriväljaanne 05/01, lk 187.